шеги за Работници
Един човек имал страхотен запек! Отишъл на лекар, онзи му предписал свещички, хапчета, чайове... Нищо не помагало! Най-накрая, медикът казал замислено:
- А, бе, приятел... Това, твоето да не е някакво професионално заболяване? Я ми кажи какво точно бачкаш?
Пациентът отговорил:
- Строителен работник съм!
Докторът кимнал:
- Яснооо! И сигурно отскоро си в тоя занаят, нали?
Запеченият се учудил:
- Да, така е! Ама, как познахте?
Човекът с бялата престилка махнал с ръка:
- Няма значение! Я сега се наведи напред!
- Ама, защо...
- Наведи се, ти казвам!
Когато болният изпълнил нареждането, специалистът го ритнал зверски отзад! Чул се някакъв страхотен пукот!
Лекарят разпоредил:
- А сега - бегом до тоалетната!
Онзи не чакал повторна покана. А след десет минути се появил със слънчева усмивка на лицето:
- Да си жив и здрав, брат! Изср*х се като за световно! Ама, всъщност - какъв беше проблема?
Докторът казал назидателно:
- Спри да се бършеш с торби от цимент!